După impozitare, valoarea netă a pensiei depășește 19.000 de euro lunar şi este încasată de un fost angajat din sistemul bancar. Este o pensie obţinută pe bază de contributivitate, potrivit informaţiilor News.ro. Pensia medie în luna februarie a fost de 2.290 de lei (450 de euro), potrivit datelor Casei Naţionale de Pensii, potrivit News.ro.
Cea mai mare pensie brută din România se ridică la 108.627 de lei. Se aplică un impozit de 10% pentru suma care depăşeşte 2.000 de lei. În acest caz, se scad 2.000 de lei, iar suma impozabilă este de 106.627 de lei. Rezultă o pensie netă de 95.965 de lei lunar. Prin urmare, cea mai mare pensie din România atinge în acest moment 19.193 de euro pe lună. Pensia aparţine unui fost bancher şi este obţinută strict pe bază de contributivitate.
5 cele mai mari pensii din România
A doua pensie ca mărime se ridică la valoarea brută de 81.299 de lei. După ce se scad 2.000 de lei neimpozabili şi se aplică o taxare de 10%, rezultă o pensie netă de 71.370 de lei, ceea ce înseamnă 14.274 de euro.
A treia pensie ca valoare brută atinge 78.526 de lei, adică 68.874 de lei net, respectiv 13.800 de euro net lunar.
Urmează o pensie brută de 73.450 de lei şi alta de 68.703 lei, valoarea netă fiind: 64.305 lei (12.860 de euro) şi 60.000 de lei (12.000 de euro).
Primele cinci pensii ca valoare netă din România se situează, descrescător, între 19.193 de euro şi 12.000 de euro. Toate cele 5 pensii sunt obţinute pe baza contributivităţii.
Pensia medie în luna februarie în România a fost de 2.290 de lei, potrivit observatornews.ro.